
AVIZ

asupra proiectului de Lege privind transmiterea unor imobile din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca în domeniul public al comunei Jucu şi în administrarea Consiliului local al comunei Jucu, judeţul Cluj
 (PL.x 587/ 2008)


În baza prevederilor art. 95 din Regulamentul Camerei Deputaţilor, republicat, cu adresa nr. PL.x 587/ 29 septembrie 2008, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege privind transmiterea unor imobile din domeniul public al statului şi din administrarea Universităţii de Ştiinţe Agricole şi Medicină Veterinară Cluj-Napoca în domeniul public al comunei Jucu şi în administrarea Consiliului local al comunei Jucu, judeţul Cluj.

Proiectul de Lege a fost dezbătut în Comisie, în şedinţa din 27 ianuarie 2009. Comisia, cu 25 de voturi pentru şi 1 abţinere, a hotărât să emită aviz negativ asupra proiectul de Lege menţionat.

În raport cu obiectul şi conţinutul său, proiectul de Lege face parte din categoria legilor ordinare.

